CELEX: 22020D0080
Language: el
Date: 2018-03-23 00:00:00
Title: Απόφαση της Μεικτής Επιτροπής του ΕΟΧ αριθ. 63/2018, της 23ης Μαρτίου 2018, για την τροποποίηση του παραρτήματος IX (Χρηματοπιστωτικές υπηρεσίες) της συμφωνίας για τον ΕΟΧ [2020/80]

30.1.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 26/58
               
            
         ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ
         αριθ. 63/2018
         της 23ης Μαρτίου 2018
         για την τροποποίηση του παραρτήματος ΙΧ (Χρηματοπιστωτικές υπηρεσίες) της συμφωνίας για τον ΕΟΧ [2020/80]
         Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
         Έχοντας υπόψη τη συμφωνία για τον Ευρωπαϊκό Οικονομικό Χώρο («η συμφωνία για τον ΕΟΧ»), και ιδίως το άρθρο 98,
         Εκτιμώντας τα ακόλουθα:
         
                     (1)
                  
                  
                     Ο κατ’ εξουσιοδότηση κανονισμός (ΕΕ) 2016/438 της Επιτροπής, της 17ης Δεκεμβρίου 2015, για τη συμπλήρωση της οδηγίας 2009/65/ΕΚ του Ευρωπαϊκού Κοινοβουλίου και του Συμβουλίου όσον αφορά τις υποχρεώσεις των θεματοφυλάκων (1) πρέπει να ενσωματωθεί στη συμφωνία για τον ΕΟΧ.
                  
               
                     (2)
                  
                  
                     Ο εκτελεστικός κανονισμός (ΕΕ) 2016/1212 της Επιτροπής, της 25ης Ιουλίου 2016, για τον καθορισμό εκτελεστικών τεχνικών προτύπων όσον αφορά τυποποιημένες διαδικασίες και έντυπα για την υποβολή πληροφοριών σύμφωνα με την οδηγία 2009/65/ΕΚ του Ευρωπαϊκού Κοινοβουλίου και του Συμβουλίου (2) πρέπει να ενσωματωθεί στη συμφωνία για τον ΕΟΧ.
                  
               
                     (3)
                  
                  
                     Επομένως, το παράρτημα ΙΧ της συμφωνίας για τον ΕΟΧ θα πρέπει να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Μετά το σημείο 30στ (οδηγία 2010/44/ΕΕ της Επιτροπής) του παραρτήματος ΙΧ της συμφωνίας για τον ΕΟΧ προστίθενται τα εξής:
            
                        «30ζ.
                     
                     
                        
                           32016 R 0438: Κατ’ εξουσιοδότηση κανονισμός (ΕΕ) 2016/438 της Επιτροπής, της 17ης Δεκεμβρίου 2015, για τη συμπλήρωση της οδηγίας 2009/65/ΕΚ του Ευρωπαϊκού Κοινοβουλίου και του Συμβουλίου όσον αφορά τις υποχρεώσεις των θεματοφυλάκων (ΕΕ L 78 της 24.3.2016, σ. 11).
                        Για τους σκοπούς της παρούσας συμφωνίας, οι διατάξεις του κατ’ εξουσιοδότηση κανονισμού προσαρμόζονται ως εξής:
                        
                                     
                                 
                                 
                                    Στο άρθρο 10 παράγραφος 1 δεύτερο εδάφιο, όσον αφορά τα κράτη της ΕΖΕΣ, η φράση “οι οποίες ισχύουν στον ΕΟΧ” παρεμβάλλεται μετά τη φράση “εκτελεστικές πράξεις που έχουν εκδοθεί από την Επιτροπή σύμφωνα με το άρθρο 107 παράγραφος 4 του κανονισμού (ΕΕ) αριθ. 575/2013 του Ευρωπαϊκού Κοινοβουλίου και του Συμβουλίου”.
                                 
                              
                  
                        30η.
                     
                     
                        
                           32016 R 1212: Εκτελεστικός κανονισμός (ΕΕ) 2016/1212 της Επιτροπής, της 25ης Ιουλίου 2016, για τον καθορισμό εκτελεστικών τεχνικών προτύπων όσον αφορά τυποποιημένες διαδικασίες και έντυπα για την υποβολή πληροφοριών σύμφωνα με την οδηγία 2009/65/ΕΚ του Ευρωπαϊκού Κοινοβουλίου και του Συμβουλίου (ΕΕ L 199 της 26.7.2016, σ. 6).»
                     
                  
         
            Άρθρο 2
            Τα κείμενα του κατ’ εξουσιοδότηση κανονισμού (ΕΕ) 2016/438 και του εκτελεστικού κανονισμού (ΕΕ) 2016/1212 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
         
         
            Άρθρο 3
            Η παρούσα απόφαση αρχίζει να ισχύει στις 24 Μαρτίου 2018, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας ΕΟΧ (*1), ή την ημερομηνία έναρξης ισχύος της απόφασης της Μεικτής Επιτροπής του ΕΟΧ με την οποία ενσωματώνονται στη συμφωνία για τον ΕΟΧ οι οδηγίες 2013/14/ΕΕ και 2014/91/ΕΕ του Ευρωπαϊκού Κοινοβουλίου και του Συμβουλίου, ανάλογα με το ποια ημερομηνία είναι μεταγενέστερη.
         
         
            Άρθρο 4
            Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
         
         
            Βρυξέλλες, 23 Μαρτίου 2018.
            
               
                  Για τη Μεικτή Επιτροπή του ΕΟΧ
               
               
                  Ο Πρόεδρος
               
               Claude MAERTEN
            
         
         
            (1)  ΕΕ L 78 της 24.3.2016, σ. 11.
         
            (2)  ΕΕ L 199 της 26.7.2016, σ. 6.
         
            (*1)  Έχουν αναφερθεί συνταγματικές απαιτήσεις.